Diari Oficial de la Generalitat Valenciana


Sumari del DOGV 4763, del 28-05-2004 (2004/5473)

RESOLUCIÓ de 26 de maig de 2004, de la Direcció General de Treball i Seguretat Laboral, per la qual s'acorda advocar en la dita Direcció el coneixement i la resolució dels expedients de regulació d'ocupació de suspensions de contractacions de treball, vinculades al Pla d'Ajudes en el Sector Tèxtil.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/05/26/(1)/dof/vci/html**

### Dades del document

Número de DOGV
:   4763

Data del DOGV
:   28-05-2004

Secció del DOGV
:   I. DISPOSICIONS GENERALS

Número del document
:   2004/5473


Data del document
:   26-05-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * competència administrativa
    * indústria tèxtil
    * supressió d'ocupació
    * legislació
    * suport econòmic

RESOLUCIÓ de 26 de maig de 2004, de la Direcció General de Treball i Seguretat Laboral, per la qual s'acorda advocar en la dita Direcció el coneixement i la resolució dels expedients de regulació d'ocupació de suspensions de contractacions de treball, vinculades al Pla d'Ajudes en el Sector Tèxtil. [2004/X5473]
  
L'article 14.1 de la Llei 30/92 de Règim Jurídic de les Administracions Públiques i del Procediment Administratiu Comú, parcialment modificada per la Llei 4/1999 de 13 de gener, establix la possibilitat que els òrgans administratius superiors demanen per a si el coneixement d'un assumpte la resolució del qual corresponga ordinàriament o per delegació als seus òrgans administratius dependents, quan circumstàncies d'índole tècnica, econòmica, social, jurídica o territorial, ho facen convenient. Esta advocació es pot produir de competències amb caràcter general o amb caràcter puntual.
  
Davant de l'horitzó de la liberalització dels productes tèxtils a partir de gener del 2005 i la repercussió en la indústria tèxtil i de la confecció nacional, els Ministeris de Treball i Afers Socials i el de Ciència i Tecnologia i l'Observatori Industrial Tèxtil, van subscriure el 21 de novembre del 2003, un Acord Marc que recull determinades mesures orientades a afavorir l'adequació del sector tèxtil-confecció al nou escenari, evitant d'esta manera, que situacions de possible crisi de caràcter conjuntural, es convertisquen en irreversibles.
  
Sent la indústria tèxtil i de la confecció, una de les activitats industrials amb major implantació a la Comunitat Valenciana i amb la finalitat de concretar en esta les mesures recollides en el mencionat Acord Marc quant a la necessitat de potenciar l'?ocupabilitat- dels treballadors del sector mencionat per mitjà del disseny d'instruments formatius que garantisquen la perfecta adequació del capital humà al nou entorn empresarial, el Govern Valencià i els membres de l'Observatori Tèxtil, van subscriure el 16 de febrer del 2004 un Acord en què es preveuen actuacions específiques de formació per als treballadors de les empreses de la Comunitat Valenciana que tinguen els seus contractes de treball suspesos a través d'un expedient de regulació d'ocupació i durant la duració de la suspensió mencionada, formació que el Govern Valencià afavorix, a través d'una ajuda a les empreses del sector recollides en els acords mencionats, consistent en una subvenció per cada treballador vinculada a la seua participació en les mencionades activitats de formació.
  
La repercussió social d'este Pla, que afecta empreses de tota la Comunitat Valenciana, la necessitat de coordinar les distintes peticions i cooperar amb tots els òrgans administratius implicats en este procés així com el gran nombre de treballadors afectats, fa aconsellable que resolga esta Direcció General de Treball i Seguretat Laboral tots els expedients de regulació d'ocupació per causes tècniques, econòmiques, organitzatives o de producció per a l'autorització de suspensions de contractes de treball que presenten les empreses que es troben en una situació de crisi conjuntural, en les quals corresponga la competència per a resoldre les sol·licituds mencionades als directors territorials d'Ocupació i Treball de València, Alacant i Castelló de la Conselleria d'Economia, Hisenda i Ocupació.
  
Vista la conveniència que la Direcció General de Treball i Seguretat Laboral advoque per a si el coneixement i resolució de les sol·licituds mencionades, d'acord amb el que establix l'article 14 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener.
  
Vist el que disposen els articles 2n del RD 43/1996, de 19 de gener, que aprova el Reglament dels Procediments de Regulació d'Ocupació i d'actuació administrativa en matèria de trasllats col·lectius, 33.1 de la Llei Orgànica 5/1982 d'1 de juliol, de l'Estatut d'Autonomia de la Comunitat Autònoma Valenciana, en relació amb el Reial Decret 262/1985 de 23 de gener, sobre traspàs de funcions i servicis de l'Estat a la Comunitat Valenciana en matèria de Regulació d'Ocupació, i el Decret 112/2003 del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.
  
Vistos els preceptes mencionats i la resta de pertinent aplicació, acorde:
  
Advocar en la Direcció General de Treball i Seguretat Laboral el coneixement i la resolució dels expedients de regulació d'ocupació de suspensions de contractes de treball vinculades al Pla d'Ajudes al Sector Tèxtil, instats davant de l'Autoritat Laboral, que presenten les empreses de la Comunitat Valenciana, les característiques de les quals s'especifiquen en la present resolució, en les quals correspon la competència per a resoldre als directors territorials d'Ocupació i Treball de València, Alacant i Castelló de la Conselleria d'Economia, Hisenda i Ocupació.
  
D'acord amb el que establix l'article 14.2n de la Llei 30/1992 de Règim Jurídic de les Administracions Públiques i del Procediment Administratiu Comú, parcialment modificada per la Llei 4/1999 de 13 de gener, contra l'acord d'advocació no hi haurà la possibilitat de recurs, sense perjudici que es podrà impugnar en el recurs que, si fa el cas, s'interpose contra la resolució del procediment.


Còpia Permalink ELI